b'\n_START_ARTICLE_\nAccuracy International AWM\n_START_SECTION_\nLastnosti\n_START_PARAGRAPH_\nAWM je razli\xc4\x8dica britanske Accuracy International Arctic Warfare (AW), pri \xc4\x8demer ima AWM dalj\xc5\xa1i zaklep zaradi ve\xc4\x8djih nabojev: .300 Winchester Magnum in .338 Lapua Magnum._NEWLINE_Po navadi so AMW opremljene s strelskim daljnogledom Schmidt & Bender PM II 10x42/MILITARY MK II 10x42, a so v uporabi tudi Schmidt & Bender PM II/MILITARY MK II (z razli\xc4\x8dnimi pove\xc4\x8davami: 3-12x50, 4-16x50 ali 5-25x56). Samo podjetje priporo\xc4\x8da uporabo nem\xc5\xa1kih daljnogledov Schmidt & Bender PM II/MILITARY MK II. Nem\xc5\xa1ka in ruska kopenska vojska uporabljata daljnoglede Zeiss._NEWLINE_V kompletu poleg pu\xc5\xa1ke po navadi spada \xc5\xbee kovinski potovalni kov\xc4\x8dek z daljnogledom in nosilom le-tega, nastavki za kopito, no\xc5\xbeicami, dodatnimi nabojniki, nosilom in orodjem za \xc4\x8di\xc5\xa1\xc4\x8denje/popravilo.\n_START_SECTION_\nZanimivosti\n_START_PARAGRAPH_\nPrej\xc5\xa1nji rekord v Najdalj\xc5\xa1em dokumentiranem ostrostrelskem zadetku je novembra 2009 postavil britanski ostrostrelec Craig Harrison (Household Cavalry), ki je dosegel zadetek na razdalji 2.475 m. Uporabil je L115A3 Long Range Rifle z nabojem .338 Lapua Magnum LockBase B408. Trenutni rekord najdalj\xc5\xa1ega potrjenega ostrostejskega zadetka je 3,540 metrov, ki ga je leta 2017 v Iraku zadel \xc4\x8dlan Joint Task Force 2 s pu\xc5\xa1ko McMillan Tac-50.'